Joseph Anciaux

Anciaux, Joseph
Joseph Anciaux (1860-1931) fourit on priyesse catolike walon k' ovra pol ricnoxhance des droets des Noers des Estats-Unis.

I vna-st å monde a Få, dlé Nameur, e 1860.
E 1895 il est voye po l' Amerike, eyet bén rade il est disgosté pal manire ki les Noers amerikins sont discriminés. I saye ki les evekes catolikes fijhexhe ene sacwè po-z aidî a candjî çoula, eyet scrire on rapoirt, e latén, k' i fjha-st imprimer a Nameur e 1903 eyet evoyî å Vatican.
Do côp les evekes des Estats Unis ont stî bén oblidjîs d' mete so pî on buro po les djins d' coleur come on djheut-st adon, mins l' eglijhe catolike ni prinda l' disfinse des Noers amerikins k' ene céncwantinne d' anêyes pus tård.

Po çou k' est di Djôzef Anciaux, on lyi frè payî bén tchir si rapoirt å Vatican, i n' pola måy ovrer come curé ezès Estats Unis, eyet i passa des ans et des ans a wåler ey esse disbåtchî pår.
I rintere el Walonreye e 1920, et mori a Årlon e 1931.